Í desember málaði Halldór Jóhann Gunnarsson fyrrverandi nemandi Borgarholtsskóla og útskriftarnemi í Listaháskólanum veggmynd í anddyri skólans . Veggmyndin sýnir grunngildi skólans og var hún hönnuð í samvinnu Halldórs og Kristínar Maríu Ingimarsdóttur kennara í grafískri hönnun . Gunngildi skólans eru fimm . Þau eru náungakærleikur , sköpun , sjálfsagi , framsækni og jafnrétti . Öllum þessum gildum vill skólinn halda á lofti og vinna eftir þeim alla daga . Myndin er mjög litrík og má geta þess að appelsínuguli liturinn var valinn fyrir náungakærleik til heiðurs fyrrum nemanda okkar sem lést í fyrra . Appelsínugulur var uppáhaldsliturinn hans og hann var þekktur fyrir þann kærleik og vináttu sem hann sýndi samnemendum sínum . Við erum stolt af þessari fallegu mynd sem mætir gestum , nemendum og starfsfólki þegar þeir koma inn í skólann og við erum stolt af þessum hæfileikaríka fyrrveranda nemanda sem skapar slíka list .